**MOTOKROSS NERETĀ PIRMO REIZI NOTIKS JAUNĀ TRASĒ**

**Sestdien, 11. septembrī Neretā notiks Latvijas Junioru čempionāta, Zelta mopēda, Retro kausa, MX Dāmu kausa un “2T” jeb divtaktu festivāla noslēdzošais posms motokrosā.**

Vasaras motokross Neretā notiks pirmo reizi jaunā trasē, kurā vēl ne reizi nav notikušas sacensības. Trase ir izveidota uz līdzena lauka. Tā ir labi pārredzama gan no sportistu, gan arī no skatītāju zonas. Sacensībās pie skatītāju ieejas būs telts, kurā varēs nodot Covid-19 testu.

Sacensību organizators **Nauris Beļūns** pastāstīja, ka šajā trasē viss ir jauns un svaigs. Arī viņam kā sacensību organizatoram šī ir jauna pieredze, jo motokrosu organizē pirmo reizi. “Trase ir salīdzinoši viegla, tā ir droša un sportistiem ir jādomā tikai par braukšanu. Tā ir veidota amatieru, iesācēju un bērnu klašu dalībniekiem. Trases segums ir stingrs un smilšains, ir uzbūvēti arī tramplīni. Kopējais garums ir 1300 metri. Satraukums ir, bet gribās, lai viss ir maksimāli labi un lai sportisti būtu apmierināti ar sacensībām,” saka Nauris.

Notiks “2T” festivāla sestais posms, kurā “aicinām reģistrēties 2T 18+ un 2T 30+ klases braucējus no amatieru klasēm ar divtaktu motocikliem. Šo klašu sportistiem būs iespēja cīnīties par lielo “Jackpot”, kas būs katras klases sezonas uzvarētājam. Galvenā balva 500 eiro vērtībā - pilnībā nokomplektēti instrumentu ratiņi. Uz tikšanos Neretā,” tā Nauris Beļūns.

**Latvijas Junioru čempionāta klases:** MX50 Rūķi, MX50 Rūķi open, MX50 Jaunākie, MX50 Vecākie, MX65 Jaunākie, MX65 Vecākie, MX85 Jaunākie, MX85 Vecākie, MX125, MX2 Juniori, Q Juniori, Q 100, Q Kids.

**Zelta mopēda čempionāta klases:** ZM Retro mopēdi, ZM Sporta mopēdi, ZM 2A Standarts, ZM 2A Retro, ZM Meitenes, ZM45 Standarts (līdz 16 gadu vecumam), ZM45 Standarts (no 16 gadu vecumam).

**Retro kausa klases:** MX Retro 175, MX Retro 250, MX Retro 350, 2T 18+ un 2T 30+.

**MX Dāmu kausa klase:** MX Dāmas.

**REĢISTRĀCIJA:** www.licences.lv

**Skatītājiem:**

Ieejas maksa: 5,- eiro

Pensionāriem, bērniem līdz 12 gadu vecumam un cilvēkiem ar invaliditāti ieeja BEZ MAKSAS.

Būs atsevišķs skatītāju sektros, skatītāji nedrīkstēs atrasties dalībnieku laukumā.

Pasākumu varēs apmeklēt personas, kuras ir vakcinētas pret Covid-19 vai personas, kuras ir pārslimojušas Covid-19 pēdējo 6 mēnešu laikā, vai uzrādot negatīvu Covid-19 testu.

**\*Tiem sacensību skatītājiem, kuriem iepriekš nebūs veikts Covid-19 tests, sacensību organizators nodrošinās pie ieejas trasē nodot šo testu.**

Ierodoties sacensību norises vietā, apmeklētājiem būs jāuzrāda sadarbspējīgs testēšanas sertifikāts, sadarbspējīgs vakcinācijas vai pārslimošanas sertifikāts, kuru lūdzam apmeklētājiem pārbaudīt pirms biļešu iegādes procesa!

Ieeja biļete derīga kopā ar Covid-19 sertifikātu un personas apliecinošu dokumentu.

*Informāciju sagatavoja Luīze Vīksna (LaMSF)*